Placenta previa

Definisjon: Når placenta er implantert i nedre uterinsegment, slik at den helt eller delvis dekker indre mormunn.

Forekomst i Norge: ca. 0,3 % (MFR)

Risiko:

Økt risiko veksthemning

Økt risiko mal-presentasjon

Blødning

Preterm fødsel (opptil 40 % for placenta previa og accreta)

Økt risk for blodtransfusjon, peripartum hysterektomi (RR 33 til de som har keisersnitt uten placenta previa)

Økt risiko placenta accreta

Økt risk for perinatal dødelighet (3-4x økt).

Risikofaktorer for placenta previa:

Høy maternell alder

Assistert befruktning

Røyking

Gjentatte spontanaborter

Flerlinger (ca. 4/1000 tvillingsvangerskap)

Tidligere keisersnitt

Klassifisering/ undersøkelse:

Angi med eller uten blødning, samt millimeter overlappende placenta i forhold til indre mormunn, eller avstand fra indre mormunn ved vaginal eller trans perineal/labial ultralyd undersøkelse. Angi også placenta beliggenhet (fremre eller bakre vegg!).

Trans vaginal ultralyd har sensitivitet 87,5 %, spesifisitet 98,8 %, PPV 93,3 % og NPV 97,6 % mhp diagnose av placenta previa. (Trans abdominal ultralyd har falsk positiv rate på 25 %). Undersøkelsen er ikke forbundet med risiko, selv ved blødning. Tidlig i svangerskapet er det vanlig med dypt sete av placenta og overlapp, men bare noen prosent forblir overliggende:

Dersom overlapp av placenta >20 mm ved svangerskapsuke 18-23; stor risiko for placenta previa ved termin kontroll i uke 32 for planlegging av fødsel.

Ved avstand 0 mm eller overlapp <20 mm ved ca. 20 uker kontroll ved uke 28-32.

Ved symptomatisk placenta previa og tidligere keisersnitt, undersøkes rundt uke 32 for avklaring (accreta!) og planlegging av forløsning.

Ultralyd bør gjentas ved ca. svangerskapsuke 35-36 dersom fortsatt kort avstand <0,5 cm eller overlapp <20 mm over indre mormunn ved uke 32.

Ved blødning: individuell vurdering (mhp kontroller og håndtering).

Høyere risiko for persisterende placenta previa og keisersnitt hvis tidligere keisersnitt (50 % - versus 11 %).

Forløsning:

Dersom avstand fra placenta kant til indre mormunn >20 mm ved undersøkelse uke 32-35: stor sannsynlighet for normal fødsel, ingen tiltak.

Avstand 10-20 mm: stor sannsynlighet for vaginal fødsel, men ha noe økt beredskap.

Avstand 0-10 mm fra indre mormunn: høy risiko for keisersnitt, men kan prøve fødsel med høy beredskap, EDA anlagt og etter nøye informasjon til kvinnen. Høyere risiko jo nærmere indre mormunnen placenta eller randsinus ligger.

Overlapp av placenta over indre mormunn ved uke 35, men uten symptomer: planlegg keisersnitt i uke 36-37.

Symptomatiske kvinner: individuell vurdering. Transfusjon, steroider for lungemodning ved alder<32 uker. Ofte forløsning ved kraftig og/eller gjentatt blødning >34 uker.

Ved mistanke om accreta planlegg keisersnitt ved 36-37 uker.

(i tillegg gjelder selvfølgelig alle andre vanlige obstetriske indikasjoner for keisersnitt)

Profylakse/ Tiltak:

Vurdere steroider for lungemodning i hvert tilfelle.

Anti-D immunoglobulin ved blødning.

Blodtransfusjon og jern tilskudd vurderes i hvert tilfelle.

Fosterovervåkning ved blødning.

Informere om risiko for transfusjon, intervensjons radiologi, etterlate placenta in situ, peripartum hysterektomi ved placenta previa +/- accreta.

Kilder: Pyramide søk Mc Masters: Up to date (16.10.13), SOGC Clinical Practice Guideline, 2007, Royal College Green Top 27 Guidelines (2011), Palacios-Jaraquemada J Best Practice& Research 2012, BMJ Best practice (updated May 2013).